Agterpraters - INK - INK Agterpraters - INK
Datum gepubliseer: 23 Maart 2019 Aantal woorde: 119 267 Kere gelees ♥2
Eenmaal ongevlek vlam jou verhaal
nou fletsend donkerswart geletsel
kerf geeljaskind se bek jou kaal
jou weggooihart versmoor in braaksel.
Steeds draai ons aarde om en om
en jy draai maar swygend saam
die agterpraters – nou kamstig stom
En ek? Ag Here – ek’t dan ook met die tong geslaan!
© Barbara Smit 22/03/2019
•	Neologismes – geeljaskind, weggooihart, agterpraters
•	Interteks – Eenmaal: CM van der Heever
Ook eenmaak in die kringloop van die tye
in eindelose leegte hang en afstand-swye
Maar, God, die swaarste – hoe klein! – is nog die wete
dat ek ook deel van die verwoesting was!
3 Lede, 34 gaste aanlyn